TARNAUTOJŲ TEISMO ANTROSIOS KOLEGIJOS PIRMININKO NUTARTIS
2007 m. gegužės 24 d.
Byla F‑95/05 TP
N
prieš
Europos Bendrijų Komisiją
„Teisinė pagalba“
Dalykas: N prašymas suteikti teisinę pagalbą remiantis Pirmosios instancijos teismo procedūros reglamento, mutatis mutandis taikomo Tarnautojų teismui iki jo Procedūros reglamento įsigaliojimo pagal 2004 m. lapkričio 2 d. Tarybos sprendimo 2004/752/EB,
Euratomas, įsteigiančio Europos Sąjungos tarnautojų teismą (OL L 333, p. 7), 3 straipsnio 4 dalį, 94 straipsniu.
Sprendimas: Suteikti N teisminę pagalbą. Nustatyti, kad, remiantis patvirtinamaisiais dokumentais, suinteresuotąjį asmenį atstovaujančiam
advokatui bus išmokėta iki 2 000 eurų N išlaidoms, apskaičiuotoms nuo prašymo suteikti teisinę pagalbą pateikimo, padengti.
Paskirti I. Kletzlen advokatu atstovauti N.
Santrauka
Procesas – Nemokamos teisinės pagalbos prašymas – Kompensuojamos išlaidos
(Pirmosios instancijos teismo procedūros reglamento 94 ir 95 straipsniai; Tarybos sprendimo 2004/752 3 straipsnio 4 dalis)
Iš Pirmosios instancijos teismo procedūros reglamento 94 ir 95 straipsnių matyti, kad teisinė pagalba iš principo turi būti
suteikta bylinėjimosi išlaidoms, patirtoms tuo pačiu metu, kai buvo pateiktas prašymas suteikti pagalbą arba vėliau, padengti.
Iš tiesų, nesant ypatingų aplinkybių, jei prieš šią datą patirtos išlaidos suteikus teisinę pagalbą būtų padengtos atgaline
data, tai prieštarautų šių straipsnių tekstui bei esmei ir nebūtų atsižvelgta į gero administravimo principą. Kai bylinėjimosi
išlaidos patiriamos prieš pateikiant prašymą dėl teisinės pagalbos, daroma prielaida, jei neįrodyta priešingai, kad pareiškėjas
galėjo jas padengti ir todėl viena iš teisinės pagalbos suteikimo sąlygų nėra įvykdyta.
(žr. 16 punktą)
Nuoroda:
Pirmosios instancijos teismo sprendimai: 2006 m. balandžio 3 d. Sprendimo Hassan prieš Tarybąir Komisiją, T‑49/04 AJ, Rink. p. II‑0000, 21 punktas; 2006 m. spalio 27 d. Sprendimo Othman prieš Tarybąir Komisiją, T‑318/01 TP, Rink. p. II‑0000, 31 punktas.